ПРОТОКОЛ № 9
от заседание на Комисия „Съдебна карта, натовареност и 
съдебна статистика” към Съдийската колегия на ВСС

6 март 2017 г.
/понеделник - 10,00 часа/

	Днес, 6 март 2017 г. (понеделник), от 10,00 часа се проведе заседание на комисия „Съдебна карта, натовареност и съдебна статистика”  към Съдийската колегия на ВСС, в състав:

ПРЕДСЕДАТЕЛ:

ЧЛЕНОВЕ:	КАЛИН КАЛПАКЧИЕВ

ГАЛИНА КАРАГЬОЗОВА 
КАМЕН ИВАНОВ 
МАРИЯ КУЗМАНОВА  
СОНЯ НАЙДЕНОВА

Присъстват от администрацията на ВСС експертни сътрудници към комисията: Красимира Василева - началник-отдел „ЮОДКВСС", дирекция „Правна“; Румен Митев - началник-отдел "САОД", дирекция "ИТСС"; Емилия Петкова – главен експерт в отдел „САОД”, дирекция "ИТСС”.
По т. 1 от дневния ред на заседанието на комисията, съгласно решение по протокол № 8/ 27.02.2017 г., т.3 присъства Васил Василев – председател на Окръжен съд – Видин.

След разисквания по предварително обявения дневния ред

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И :

Включва, като т. 5 от дневния ред за днешното заседание следната допълнителна точка:
- Анализ на динамиката на производствата по несъстоятелност в окръжните съдилища в страната в периода 2014 – 2016 г.

ПО ДНЕВНИЯ РЕД:

1. ОТНОСНО: Писмо изх. № 129/14.02.2017 г. от председателя на Окръжен съд-Видин относно искане за увеличаване щатната численост с 2 /две/ щатни бройки за длъжността „съдия“ на ОС-Видин. /вх.№ 2623/17 г./
Приложение: справка от отдел „САОД“ на ВСС в изпълнение на решение по протокол № 8/27.02.2017 г., т.3.

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И :

1.1. Приема за сведение изготвената от отдел „САОД“ на ВСС справка в изпълнение на решение по протокол № 8/27.02.2017 г., т.3.
1.2. Изразява положително становище по направеното от председателя на Окръжен съд – Видин искане за увеличаване щатната численост с 2 /две/ щатни бройки за длъжността „съдия“ в ОС Видин.
1.3. Предлага на Комисията по атестиране и конкурси към Съдийската колегия на ВСС увеличи щатната численост на Окръжен съд – Видин с 1 /една/ щатна длъжност за „съдия“, като след изтичане на мандата на „младши съдия“ в ОС Видин, длъжността да бъде закрита и да бъде открита нова щатна длъжност за „съдия“.
1.4. Изпраща решението на Комисията по атестирането и конкурсите, по компетентност.
1.5. Изисква от председателите на окръжните съдилища да предоставят на комисията информация с оглед анализиране на възможностите на окръжните съдилища да сформират въззивни състави по отделните материи. Информацията да бъде актуална към дата 31.01.2017 г. и да съдържа следните данни:
- колко и какви отделения има в съда;
- колко щата за съдии има във всяко отделение, в т.ч.: колко от тях са заети и колко са свободни, както и колко съдии от отделението са командировани в друг съд;
- колко броя съдии във всяко отделение реално работят, в т.ч.: колко от тях са на щат в съда и колко от тях са командировани от друг съд.
1.6. Указва на председателите на окръжните съдилища да изпратят исканата информация по т. 1.4. по електронен път на имейл: it-stat@vss.justice.bg
1.7. Възлага на отдел „САОД“ в дирекция „ИТСС“ да събере и обобщи информацията, изискана от окръжните съдилища съгласно т. 1.4 от настоящия протокол.
1.8. Изпраща решенията по точки 1.5 – 1.7 на председателите на окръжните съдилища и на отдел „САОД“ в администрацията на ВСС, за сведение и изпълнение.

2. ОТНОСНО: Писмо изх. № 1191/02.02.2017 г. от председателя на Апелативен съд – София относно предложение за увеличаване на щата за съдии и съдебни служители в съда /вх. № ВСС-1569/17.02.2017 г./
Приложение: Доклад от отдел „САОД“ на ВСС в изпълнение на решение по протокол № 6/20.02.2017 г.

По направеното искане от председателя на Софийски апелативен съд и като взе предвид данните за натовареността на съдиите в Гражданско и Търговско отделение, сочещи постепенно увеличаване на новообразуваните дела в последните 3 години, 

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И :

2.1. Приема за сведение писмо изх. № 1191/02.02.2017 г. от председателя на Апелативен съд – София относно предложение за увеличаване на щата за съдии и съдебни служители в съда /вх. № ВСС-1569/17.02.2017 г./
2.2. Приема представения доклад, изготвен от отдел „САОД“ на ВСС в изпълнение на решение по протокол № 6/20.02.2017 г., т.6, и го предоставя на Комисията по атестиране и конкурси към Съдийската колегия на ВСС, за сведение.
2.3. Предлага на Комисията по атестиране и конкурси към Съдийската колегия на Висшия съдебен съвет числеността на Гражданското и Търговското отделение на Софийски апелативен съд да се увеличи с по 3 /трима/ съдии, формиращи по 1 /един/ въззивен нов състав – ТО и 1 /един/ въззивен нов състав – ГО. По отношение на свободните щатове за съдии в САС в трите отделения – гражданско, търговско и наказателно, същите да бъдат попълнени съобразно правилата на Наредба № 2 за конкурсите, като се съобрази и необходимостта от осигуряване на 2 /два/ щата за съдии в наказателното отделение, поради изтичане мандата на двама членове на Висшия съдебен съвет към 03.10.2017 г. 
2.4. Изпраща решението по т. 2.3, заедно с доклада по т. 2.2  на Комисията по атестирането и конкурсите към Съдийската колегия на ВСС, по компетентност.
2.5. Изисква от председателите на апелативните съдилища да предоставят на комисията информация с оглед анализиране на възможностите на апелативните съдилища да сформират състави по отделните материи. Информацията да бъде актуална към дата 31.01.2017 г. и да съдържа следните данни:
- колко и какви отделения има в съда;
- колко щата за съдии има във всяко отделение, в т.ч.: колко от тях са заети и колко са свободни, както и колко съдии от отделението са командировани в друг съд;
- колко броя съдии във всяко отделение реално работят, в т.ч.: колко от тях са на щат в съда и колко от тях са командировани от друг съд.
2.6. Указва на председателите на апелативните съдилища да изпратят исканата по т. 2.5 информация по електронен път на имейл: it-stat@vss.justice.bg
2.7. Възлага на отдел „САОД“ в дирекция „ИТСС“ да събере и обобщи информацията, изискана от апелативните съдилища съгласно т. 2.5 от настоящия протокол.
2.8. Изпраща решенията по точки 2.5 – 2.7 на председателите на апелативните съдилища и на отдел „САОД“ в администрацията на ВСС, за сведение и изпълнение.

3. ОТНОСНО: Постъпили предложения във Висшия съдебен съвет от институции за промяна на съдебните райони. 
Приложение: Решение на КСКНСС по протокол № 8/27.02.2017 г., т.2

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И :

3.1. Приема за запознаване обобщена информация, предоставена съгласно решение на комисията по Протокол № 8/27.02.2017 г.
3.2. Изпраща писма до направилите предложенията през 2013 г. съобразно направените уточнения в заседанието.

4. ОТНОСНО: Извлечение от протокол № 9/22.02.2017 г. от заседание на комисия „Бюджет и финанси“ на ВСС относно предложение до КСКНСС за предоставяне на конкретни стойности по изброени дейности, които следва да се финансират с бюджетни средства, срок 30.06.2017 г. 

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И :

4.1. Отлага разглеждането на точката за следващо заседание.
4.2. Дава възможност на членовете на комисията да правят предложения с оглед искането на комисия „Бюджет и финанси“ за предоставяне на конкретни стойности по дейности, които следва да се финансират с бюджетни средства.

5. ОТНОСНО: Анализ на динамиката на производствата по несъстоятелност в окръжните съдилища в страната в периода 2014 – 2016 г.

Комисия „Съдебна карта, натовареност и съдебна статистика“
към Съдийската колегия на Висшия съдебен съвет
Р Е Ш И :

Възлага на отдел „САОД“ в дирекция „ИТСС“ за следващо заседание да предостави на комисията справка с данните за броя на разгледаните и приключени производства по несъстоятелност през 2014 г., 2015 г. и 2016 г. от всички окръжни съдилища, съдържащи се в годишните статистически отчети.

ПРЕДСЕДАТЕЛ
					НА КСКНСС:		/п/
								КАЛИН КАЛПАКЧИЕВ